open-index/open-wikipedia-markdown huggingface dataset:
Juho Kemppainen

**Juho Kemppainen** (20. elokuuta 1884 Suomussalmi – 2. toukokuuta 1963 Rovaniemi) oli suomalainen toimittaja.

Kemppainen syntyi köyhän mökkiläisen perheeseen. Hän oli huutolaisena maatiloilla, työskenteli nuoresta lähtien metsätyöläisenä ja asettui sitten suutariksi Rovaniemelle.

Kemppainen lähti vuonna 1915 jääkärikoulutukseen Saksaan, josta hän palasi vuonna 1919. Kemppainen työskenteli sen jälkeen  vasemmistoradikaalien *[[Suomen Työmies (1920–1923)|Suomen Työmiehen]]*, *[[Työväenjärjestöjen Tiedonantaja]]n*, *[[Työn Ääni|Työn Äänen]]* ja *[[Pohjan Voima]]n* toimittajana saaden yhteensä kahdeksan kuukauden vankeustuomiot.

Vasemmistolehtien lakkauttamisen jälkeen Kemppainen siirtyi kotiseudulleen maanviljelijäksi. Hän palasi lehtityöhön jo iäkkäänä toisen maailmansodan jälkeen. Kemppainen oli kansandemokraattisten *[[Vapaa Savo|Vapaan Savo]]n* ja *[[Karjalan Kansa]]n* päätoimittaja vuosina 1947–1949 ja työskenteli sen jälkeen oululaisessa *[[Kansan Tahto|Kansan Tahdossa]]*. Hän julkaisi muistelmiaan *[[Työkansan Sanomat (1945)|Työkansan Sanomissa]]*.

## Lähteet
Länsimäen kirjasto

**Länsimäen kirjasto** on Vantaan Länsimäessä sijaitseva yleinen kirjasto. Se on osa Vantaan kaupunginkirjastoa ja Helmet-kirjastoa. Kirjasto toimii vuonna 1978 rakennetussa talossa. Kirjaston tiloja on remontoitu esimerkiksi vuonna 2017.

Länsimäen kirjaston lisäksi samasta rakennuksesta löytyvät Länsimäen nuorisotalo ja postipalveluja tarjoava K-kauppa. 

## Lähteet

## Aiheesta muualla
*Länsimäen kirjasto (valokuvia) (flickr.com)
Puolan vuoden 2011 väestönlaskenta

**Puolan vuoden 2011 väestönlaskenta** (; ) oli Puolan tilastoviraston Puolassa 1. huhtikuuta – 30. kesäkuuta 2011 välisenä aikana suorittama väestönlaskenta.

Väestönlaskennan tuloksena Puolan väkiluvuksi 31. maaliskuuta 2011 saatiin 38&nbsp;511&nbsp;800, mikä oli 0,7 prosenttia enemmän kuin edellisen väestönlaskennan tulos. Kaupunkiväestön osuus (60,8 %) väheni prosentilla edellisestä väestönlaskennasta ja maaseutuväestön osuus (39,2 %) vastaavasti kasvoi. Voivodikunnista väestö kasvoi eniten Masovian voivodikunnassa (+144 600) ja väheni eniten Sleesian voivodikunnassa (−112 500).

## Lähteet
Kefoperatsoni

**Kefoperatsoni** (C25H27S2N9O8) on kefalosporiineihin kuuluva orgaaninen yhdiste. Sitä käytetään lääketieteessä antibioottina.

## Ominaisuudet ja käyttö
Kefoperatsoni on niin sanottu kolmannen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen.  Lääkeaine on laajakirjoinen ja tehoaa moniin grampositiivisiin ja gramnegatiivisiin bakteereihin. Se on suhteellisen stabiili useiden beetalaktamaasien vaikutuksille ja tätä voidaan vielä tehostaa käyttämällä kefoperatsonia yhdessä sulbaktaamin kanssa. Aine annostellaan ruiskeena lihakseen tai suoneen. Sitä voidaan käyttää muun muassa hengitysteiden infektioiden, virtsatulehdusten, ihotulehdusten, suolistotulehdusten ja melioidoosin hoidossa.

## Haittavaikutukset
Kefoperatsoni voi aiheuttaa haittavaikutuksinaan ripulia, allergiaoireita kuten ihottumaa ja verenvuotoa.

## Valmistus
Kefoperatsoni on puolisynteettinen yhdiste. 4-etyylpiperatsin-2,3-dioni-1-karboksyylikloridi reagi 4-hydroksifenyyliglysiinin kanssa ja muodostuva yhdiste reagoi 3-(1-metyylitetratsol-5-yyli)sulfanyylimetyyli-7-aminokefalosporaanihapon kanssa kefoperatsoniksi. 

## Lähteet
Grand Châtelet

**Grand Châtelet** eli **Châtelet** oli Pariisissa sijainnut keskiaikainen linnoitus, joka toimi *[[ancien régime]]n* aikana oikeustalona ja vankilana. Se sijaitsi Seinen pohjoisrannalla nykyisen place du Châtelet -aukion kohdalla.

Linnoituksen rakennutti Ranskan kuningas Ludvig VI Paksu vuoden 1130 aikoihin. Se sijaitsi nykyisen pont au Changen paikalla olleen sillan kohdalla, ja sen alkuperäinen tarkoitus oli suojata Île de la Citén saarta Seinejokea pitkin tulevilta vihollisen hyökkäyksiltä. Ludvig VI rakennutti myös toisen linnoituksen joen vastarannalle. Île de la Citén pohjoispuolista jokiuomaa turvannut linnoitus sai nimen Grand Châtelet (”iso Châtelet”) ja eteläpuolen linnoitus nimen Petit Châtelet (”pieni Châtelet”). Sana *châtelet* tarkoittaa ranskan kielessä kulkuväylää suojaavaa pientä linnoitusta.

Grand Châtelet rakennettiin uudelleen useaan kertaan 1200–1600-lukujen aikana. Se oli vuodesta 1190 alkaen Ranskan korkeimpiin oikeusviranomaisiin kuuluneen Pariisin kuninkaallisen profossin (*prévôt*) virkapaikka. Myöhemmin se toimi oikeustalona ja vankilana sekä Pariisin yleisestä järjestyksestä vastanneiden viranomaisten toimipaikkana. Grand Châtelet’n oikeus lakkautettiin Ranskan suuren vallankumouksen aikana elokuussa 1790. Rakennus purettiin Napoleonin aikana vuosina 1802–1810, ja sen paikalle rakennettiin fontaine du Palmier -suihkulähde sekä vuonna 1858 nykyisen muotonsa saanut place du Châtelet -aukio.

## Lähteet
Puumalan kunnantalo

**Puumalan kunnantalo** on Puumalan kunnan kunnantalo, joka sijaitsee Puumalan kirkonkylässä. Rakennuksessa on mm. kunnan toimistoja, valtuustosali ja asiointipiste. Rakennus on valmistunut vuonna 1970 ja sen on suunnitellut rakennusarkkitehti Veikko Voutilainen.

## Lähteet
Arvid Thorsten Birger Genetz

**Arvid Thorsten (Torsten) Birger Genetz** (20. toukokuuta 1852 Muolaa – 9. syyskuuta 1932 Uukuniemi) oli suomalainen opettaja ja valtiopäivämies. 

## Henkilöhistoria
Genetzin vanhemmat olivat nimismies Lars Oskar Otto Genetz ja Flora Ferrin ja puoliso vuodesta 1881 Ida Maria Hårdh. Genetz tuli ylioppilaaksi 1871 ja valmistui filosofian kandidaatiksi 1875. Hän teki myöhemmin useita opintomatkoja Keski-Eurooppaan ja Pohjoismaihin. Genetz  toimi Kymin lauttausyhtiön alipäällikkönä 1877–1879, oli kollega Jyväskylän lyseossa 1881 ja toimi Sortavalan seminaarissa luonnontieteiden lehtorina 1881–1919. Hän oli Sortavalan edustaja valtiopäivillä 1897, 1899 ja 1900.

Genetzin veli oli pankinjohtaja ja valtiopäivämies Atle Genetz.

## Julkaisuja
* *[https://digi.kansalliskirjasto.fi/teos/binding/1908080?page=1 Maantieteen oppikirja: kansakouluja varten]*, 1890
* *Eläintieteen oppikirja: kansakouluja varten*, 1892
* *Suomenmaan tawallisimmat ruokasienet*, 1893
* *Kasvioppi: kansakouluja varten*, 1894
* *Kansan ja kansakoulun kasvitarhakirja*, 1894
* *Marjojen säilyttäminen ja käyttäminen taloudessa*, 1895
* *Kasvioppi ja eläintiede kansakouluja varten*, 1899

## Lähteet
Punavartio

**Punavartio** oli Leningradissa ja Petroskoissa vuosina 1931–1937 ilmestynyt maanpuolustus- ja urheilulehti. Vuoden 1931 ajan sen nimenä oli *Spartak*.

Kustannusliike Kirjan julkaisema *Punavartio* oli Karjalan ASNT:n ja Leningradin alueen maanpuolustusjärjestö Osoaviahimin ja liikuntaneuvostojen äänenkannattaja. Se julkaisi maanpuolustusta ja liikuntaa käsitteleviä artikkeleita, kaunokirjallista aineistoa sekä urheilu-uutisia Neuvostoliitosta ja ulkomailta. Kahdesti kuukaudessa ilmestyneen lehden levikki oli yhdestä kolmeen tuhatta. Vastaava toimittaja oli aluksi Leningradissa Väinö Rekola ja lehden siirryttyä vuonna 1934 Petroskoihin T. Uurto.

## Lähteet
Ringa Manner

**Ringa Sofi Katariina Manner** (28. marraskuuta 1987 Vantaa) on suomalainen muusikko. Manner on tullut tunnetuksi Pintandwefall-yhtyeen jäsenenä ja Ruusut-yhtyeen laulajana sekä sooloprojektistaan The Hearing.

Omien yhtyeidensä lisäksi Manner on tehnyt yhteistyötä muun muassa I Was a Teenage Satan Worshipper -yhtyeen, rap-duo Sofan ja muusikko Jori Sjöroosin kanssa sekä laulanut rap-artisti Paperi T:n kappaleilla ”Kaikki on hyvin”, ”Yli” ja ”Basilikanlehtiä”. Manner toimi solistina Vantaan viihdeorkesterin juhlavuoden kunniaksi vuonna 2018 järjestetyssä *Aineen ja ajan messussa*, jonka sävelsi Lauri Porra.

## The Hearing
Ringa Mannerilla on vuonna 2011 käynnistynyt sooloprojekti The Hearing. The Hearingin toinen albumi *Adrian* oli ehdolla Teosto-palkinnon saajaksi vuonna 2017. The Hearing valittiin vuonna 2020 ensimmäisessä Indie Awardsissa Vuoden artisti/bändi -palkinnon saajaksi.

## Lähteet
Kornel Ujejski

**Kornel Ujejski** (12. syyskuuta 1823 – 19. syyskuuta 1897) oli puolalainen runoilija. Hän oli kotoisin Galitsiasta. Hän kuuluu Puolan romantiikan myöhempiin huomattaviin edustajiin. Hänen kauniit lyyris-isänmaalliset runonsa sisältävät ylevää uskonnollista alistumista. Pääkokoelmia ovat *Skargi Jeremiego* (1847), jonka runot ovat syntyneet Galitsian talonpoikien ylimystön keskuudessa 1846 toimeenpanemien murhien johdosta, sekä *Pieśni Salomona* ja *Melodje biblijne* 1852. Ensin mainitussa kokoelmassa on myös kansallishymniksi aikanaan tullut jylhän kaunis "Z dymem pożarów" ('Tulipalojen sauhujen keskellä').

## Lähteet

## Aiheesta muualla
Hrvoje Kačić

**Hrvoje Kačić** (, 12. tammikuuta 1932 Dubrovnik, Kroatia – 14. helmikuuta 2023) oli Jugoslaviaa edustanut vesipalloilija ja olympiamitalisti.

Kačić saavutti Jugoslavian maajoukkueessa olympiahopeaa Melbournessa 1956. Hän saavutti myös EM-pronssia vuonna 1950 ja hopeaa 1958.

## Lähteet
* Profiili Kroatian olympiakomitea 
* Hrvoje Kačić Bio, Stats, and Results Olympics at Sports-Reference.com 

### Viitteet
Ivo Cipci

**Ivica ”Ivo” Cipci** (s. 25. huhtikuuta 1933 Split, Kroatia) on Jugoslaviaa edustanut vesipalloilija ja olympiamitalisti.

Cipci saavutti Jugoslavian maajoukkueessa olympiahopeaa Melbournessa 1956. Hän saavutti myös EM-hopeaa vuonna 1958.

## Lähteet
* Profiili Kroatian olympiakomitea 
* Ivo Cipci Bio, Stats, and Results Olympics at Sports-Reference.com 

### Viitteet
Connery

**Connery** on sukunimi, joka on muun muassa seuraavilla henkilöillä:

*Jason Connery (s. 1963), englantilainen näyttelijä ja ohjaaja, Sean Conneryn poika
*Sean Connery (1930–2020), skotlantilainen elokuvanäyttelijä, Jason Conneryn isä
Jevgeni Sudbin

**Jevgeni Olegovitš Sudbin** (; s. 19. huhtikuuta 1980 Pietari) on venäläissyntyinen pianisti.

Sudbin aloitti pianonsoiton opiskelun Pietarissa ja jatkoi sitä Saksassa, johon muutti perheineen vuonna 1990. Vuonna 1997 Sudbin asettui Lontooseen, jossa opiskeli Christopher Eltonin johdolla Royal Academy of Musicissa. Hän valmistui sieltä maisteriksi vuonna 2005 ja teki Wigmore Hall -debyyttinsä saman vuoden helmikuussa. Joulukuussa 2006 hän piti Yhdysvaltain-ensiresitaalinsa New Yorkissa. Sudbin on saanut lisäopetusta Murray Perahialta, Claude Frankilta, Leon Fleisherilta, Stephen Houghilta, Alexander Satzilta ja muilta. Omien opintojensa jälkeen hän on toiminut vierailevana professorina Royal Academy of Musicissa. Kamarimusiikin parissa Sudbin on tehnyt yhteistyötä muiden muassa Alexander Chaushianin, Ilja Gringoltsin, Hilary Hahnin, Julia Fischerin, Chilingirian Quartetin, Johannes Moserin ja Vadim Gluzmanin kanssa. Kapellimestareita, joiden kanssa Sudbin on työskennellyt, ovat olleet muiden muassa Neeme Järvi, Vladimir Ashkenazy, Osmo Vänskä, Mark Wigglesworth, Andrew Litton ja Vasili Sinaiski.

Sudbin sai Skrjabin-levytyksestään vuoden CD:n tunnustuksen *[[The Telegraph]]ilta*, kuukauden levytyksen arvon *[[BBC Music Magazine]]lta* ja parhaan sooloinstrumentaalilevytyksen klassisen musiikin MIDEM-palkinnon Cannesissa. Hänen ohjelmistoonsa on kuulunut Skrjabinin lisäksi muiden muassa Domenico Scarlattin, Ludwig van Beethovenin, Sergei Rahmaninovin ja Dmitri Šostakovitšin musiikkia. 
                                                                                                                                                                                                            
## Lähteet
Miscellaneous Debris

**Miscellaneous Debris** on viiden cover-kappaleen EP Primukselta,  joka on julkaistu 12. maaliskuuta 1992. EP on ensimmäinen julkaisu yhtyeeltä jolla Les Claypool soittaa kuuluisaksi tekemäänsä otenauhatonta kuusikielistä Carl Thompson -bassoa, lempinimeltään "Rainbow Bass". 

## Kappaleet
#	
#
#
#
#

## Aiheesta muualla
*
Haukilahden kirjasto

**Haukilahden kirjasto** on Espoon Haukilahden kaupunginosassa sijaitseva yleinen kirjasto. Se on osa Espoon kaupunginkirjastoa ja Helmet-kirjastoverkkoa.  

Kirjasto perustettiin vuonna 1985, ja sen tilat sijaitsevat aluksi Toppelundin koulun rakennuksessa. Alkuvuodesta 2019 kirjasto muutti kivenheiton päähän, arkkitehtitoimisto Lehto-Peltonen-Valkaman suunnittelemaan Haukilahden päiväkodin ja kirjaston uudisrakennukseen. Haukilahden kirjasto toimii suurelta osin omatoimikirjastona.

## Lähteet

## Aiheesta muualla
*Haukilahden päiväkoti (rakennusfakta.fi)
*Arkkitehtitoimisto Lehto-Peltonen-Valkama: Haukilahden päiväkoti ja kirjasto (lpv.fi)
Romano Dazzi

**Romano Dazzi** (10. helmikuuta 1905 Rooma – 16. elokuuta 1976 Firenze) oli italialainen taiteilija. Hänen isänsä Arturo Dazzi oli tunnettu kuvanveistäjä. Dazzi osallistui vuonna 1936 Berliinin olympialaisiin, joissa voitti hopeaa maalaustaiteessa teoksellaan ”Neljä piirrosluonnosta freskolla”. Dazzin muihin tunnettuihin teoksiin kuuluvat vuoden 1926 Rooman liikuntakasvatusakatemian suuren salin koristemaalaukset. 

## Lähteet
György Horkai

**György Horkai** (s. 1. heinäkuuta 1954 Budapest) on unkarilainen vesipalloilija, olympiavoittaja ja euroopanmestari.

Horkai voitti Unkarin maajoukkueessa olympiakultaa Montréalissa 1976 ja olympiapronssia Moskovassa 1980, kolme MM-hopeaa 1975, 1978 ja 1982 sekä neljä EM-mitalia joista kaksi kultaa (1974, 1977), hopeaa (1983) ja pronssia (1981).

## Lähteet
*
Farpi Vignoli

**Farpi Vignoli** (1907 Bologna – 1997 Bologna) oli italialainen kuvanveistäjä. Hän osallistui vuoden 1936 Berliinin olympialaisiin, joissa voitti kultaa kuvanveistossa teoksellaan ”Hevosraviohjastaja”. Vignolin muihin tunnettuihin teoksiin kuuluvat Emilia-Romagnan alueen entisen maataloustuottajan kodin (nykyisin työläisliiton) julkisivun reliefit vuosilta 1938–1941.

## Lähteet
Italian paralympiakomitea

**Italian paralympiakomitea** ( ) on perustettu vuonna 1990 ja on kansainvälisen paralympiakomitean (IPC) jäsen. Se vastaa paralympialaislajien kehittämisestä ja hallinnasta Italiassa.

## Presidentit

* 2005- eteenpäin: Luca Pancalli

; Federazione Italiana Sport Handicappati (FISHa)

* 1980-1990 Roberto Marson

; Federazione Italiana Sport Disabili (FISD)

* 1990-1992: Roberto Marson
* 1992: Mario Pescante ( CONI- komissaari)
* 1992 - 2000: Antonio Vernole
* 2000-2005: Luca Pancalli

## Lähteet

## Aiheesta muualla

* 
*
Cladoneura

**Cladoneura** on talvisääskien (Trichoceridae) heimoon kuuluva hyönteissuku. Se sisältää suurikokoisia talvisääskiä, joiden siiven pituus on noin 10 millimetriä. Useimmista muista talvisääskistä poiketen ne lentävät pääasiassa kesällä ja alkusyksyllä. *Cladoneura* sisältää vain viisi nykyistä lajia, jotka elävät harvinaisina Pohjois-Amerikassa, Euroopassa ja Himalajan vuoristossa Tiibetissä. Lisäksi Pohjois-Amerikasta tunnetaan yksi fossiilinen laji. Yksi laji, *[[Cladoneura hirtipenne]]*, elää oletettavasti myös Suomessa, mutta siitä ei ole julkaistua tietoa.

## Lajit
* *[[Cladoneura hirtipenne]]*
* *[[Cladoneura pratti]]*
* *[[Cladoneura seclusum]]*
* *[[Cladoneura subsinuatum]]*
* *[[Cladoneura tibeticum]]*
* †*[[Cladoneura willistoni]]*

## Lähteet
* 

### Viitteet
Martinlaakson kirjasto

**Martinlaakson kirjasto** on Vantaan Martinlaakson kaupunginosassa toimiva yleinen kirjasto. Se on osa Vantaan kaupunginkirjastoa ja Helmet-kirjastoa. 

Martinlaakson kirjasto on perustettu vuonna 1974. Kirjasto toimi ennen Martinlaakson koulun ja lukion luona. Nykyään kirjasto sijaitsee aivan Martinlaakson rautatieaseman länsipuolella, samassa rakennuksessa Martinlaakson terveysaseman kanssa. Tämä rakennus on vuodelta 1988. Kirjastotiloja on uusittu esimerkiksi vuosina 2005 ja 2015–2016.

Vireä kirjasto on ollut yhdessä innovoimassa esimerkiksi aineiston palauttamista helpottavia älyhyllyjä. Kirjastossa kokoontuu esimerkiksi lukupiiri ja lautapelikerho.

Monikulttuurisuusviikolla 2012.jpg|Toimittaja-kirjailija Roman Schatz kertoo suomen kielen oppimisesta ja kummallisuuksista kirjaston Monikulttuurisuusviikolla maaliskuussa 2012.
Blingiä Martinlaaksossa 22.11.2012.jpg|Laura Paloheimo kirjailijavieraana syksyllä 2012. 
Martinlaakson kirjaston tuparit 16.5.2016.jpg|Oven pielen ilmapalloja kevään 2016 tupaantuliaisissa.

## Lähteet

## Aiheesta muualla

*Martinlaakson kirjasto (valokuvia) (flickr.com)
Luciano Mercante

**Luciano Mercante** (1902–1982) oli Italialainen kuvanveistäjä. Hän osallistui vuoden 1936 Berliinin olympialaisiin, joissa voitti hopeaa kuvanveistossa teoksellaan "Mitalit".

## Lähteet
Daisen (Akita)

**Daisen** () on Japanin kaupunki Honshūn saarella Tōhokun alueella Akitan prefektuurissa. Se sijaitsee sisämaassa prefektuurin keskiosassa Omonojoen ja sen sivujoen Taman varrella. Kaupunki käsittää alueita Yokoten allaslaaksosta sekä Ōu- ja Dewavuorilta. Daisenissa on 79&nbsp;522 asukasta (syyskuussa 2020) ja sen pinta-ala on 866,77 neliökilometriä.

Daisen on kaupunkina suhteellisen nuori: se perustettiin vuonna 2005 liittämällä yhteen Ōmagarin kaupunki, Kamiokan, Kyōwan, Nakasenin, Nishi-Senbokun, Ōtan ja Senbokun maaseutukaupungit sekä Nangain kyläkunta. Kaupungin keskustan muodostava Ōmagari kehittyi Edo-kaudella 1600–1800-luvuilla jokisatamana ja yhtenä Ushū-kaidō-tiereitin postiasemista (*[[shukuba]]*). Myös nykyisen kaupungin alueella sijaitsevat Jingūji ja Kariwano ovat historiallisia postiasemia. Daisen on tärkeää riisintuotantoaluetta, jossa viljellään myös vihanneksia ja hedelmiä. Muita elinkeinoja ovat metsäteollisuus ja sianlihan tuotanto.

Daisenin rakennettuun kulttuuriperintöön kuuluvat muun muassa Senbokun alueella sijaitseva Ikeda-klaanin puutarha sekä Sui-jinjan ja Koshiō-jinjan šintolaiset pyhäköt. Sui-jinjassa säilytetään Japanin kansallisaarteeksi valittua peiliä, johon on kuvattu bodhisattva Kannon. Hotta no sakun arkeologinen kohde käsittää Heian-kauden hallintorakennusten jäänteitä. Ōmagari tunnetaan vuorostaan elokuisin järjestettävästä Japanin kansallisesta ilotulituskilpailusta. Daisenia palvelevat JR Higashi-Nihonin Ōu-päälinja ja Tazawako-linja. Niitä pitkin kulkee suurnopeusjunayhteys Akita Shinkansen.

## Kuvia

Tiedosto:払田柵外柵南門.JPG|Portti Hotta no sakun arkeologisella kohteella
Tiedosto:大会提供花火（2014）.JPG|Japanin kansallinen ilotulituskilpailu
Tiedosto:Karmatsu jinjya 2nd.jpg|Karamatsu-jinja
Tiedosto:Omagari Station 20130920-3.jpg|Ōmagarin rautatieasema
Tiedosto:Omagari district Daisen city center area Aerial photograph.1976.jpg|Ōmagarin kantakaupunki vuoden 1976 ilmakuvassa


## Lähteet

## Aiheesta muualla

* Kaupungin internetsivut
Puolan vuoden 2002 väestönlaskenta

**Puolan vuoden 2002 väestönlaskenta** () oli Puolan tilastoviraston Puolassa 21. toukokuuta – 8. kesäkuuta 2002 välisenä aikana suorittama väestönlaskenta.

Väestönlaskennan tuloksena Puolan väkiluvuksi saatiin 38&nbsp;230&nbsp;100, mikä oli alle prosentti enemmän kuin edellisen väestönlaskennan tulos. Kaupunkiväestön osuus (61,8 %) nousi 0,6 prosentilla edellisestä väestönlaskennasta ja maaseutuväestön osuus (38,2 %) vastaavasti pieneni 0,6 prosenttia.

## Lähteet
Trichocera

**Trichocera** on talvisääskien (Trichoceridae) heimoon kuuluva hyönteissuku. Se sisältää noin 110 lajia, jotka kaikki ovat sopeutuneita kylmiin elinympäristöihin. *Trichoceran* luontainen levinneisyys on Euroopassa, Aasiassa, Pohjois-Afrikassa ja Pohjois-Amerikassa, mutta sitä esiintyy vieraslajina myös eteläisellä pallonpuoliskolla. Kolme lajia on nimittäin levittäytynyt ihmisen mukana Australiaan ja Uuteen-Seelantiin sekä antarktisille saarille ja muille eteläisille kylmille valtamerisaarille (Etelä-Georgia, Falklandsaaret, Kerguelen ja Kuningas Yrjön saari). Suomessa tavataan 25 *Trichocera*-lajia.

## Lähteet
Xie Fuzhi

**Xie Fuzhi** (; 1909 Hong’an, Hubei – 26. maaliskuuta 1972) oli kiinalainen poliitikko, joka toimi Kiinan yleisen turvallisuuden ministerinä vuosina 1959–1972. Hänellä oli keskeinen rooli kulttuurivallankumouksen aikana toteutetuissa poliittisissa puhdistuksissa.

## Ura
Xie liittyi Kiinan kommunistiseen puolueeseen Jinggangvuorilla vuonna 1931 ja osallistui vuosien 1934–1935 pitkään marssiin. Hän oli poliittisena komissaarina kommunistien armeijassa vuosina 1938–1949 ja jatkoi sen jälkeen uraansa puolueessa sekä Kiinan kansanarmeijassa. Hänet valittiin 1954 Kiinan kansankongressiin ja 1956 puolueen keskuskomiteaan sekä ylennettiin kenraaliksi 1955. Vuosina 1955–1959 hän oli puolueen Yunnanin alueen ensimmäisenä sihteerinä. Xie nimitettiin turvallisuusministeriksi Mao Zedongin suosituksesta syyskuussa 1959, ja hän toimi tehtävässä kuolemaansa asti. Tammikuusta 1965 alkaen hän oli samalla myös varapääministerinä. Hän oli vuosina 1966–1969 politbyroon varajäsen ja huhtikuusta 1969 alkaen sen varsinainen jäsen.

Xie seurasi kulttuurivallankumouksen aikana uskollisesti Maon uutta linjaa ja oli sekä Lin Biaon että Jiang Qingin ympärille muodostuneiden ryhmien tukija. Xien valmistelemat, tammikuussa 1967 julkaistut uudet turvallisuusmääräykset kielsivät ”vastavallankumouksellisiin luokkiin” kuuluvilta kiinalaisilta julkisissa tehtävissä toimimisen ja yllyttivät vainoon heitä kohtaan. Xie kuului kulttuurivallankumouksen pienryhmään ja oli huhtikuusta 1967 alkaen Pekingin vallankumouskomitean puheenjohtaja. Lisäksi hän oli pelätyn ”puoluekeskuksen erityistapausten tutkimusryhmän” jäsen ja kontrolloi yhdessä Wang Dongxingin kanssa muiden puoluejohtajien tapauskansioita. Xiellä oli keskeinen rooli muun muassa Liu Shaoqin, Deng Xiaopingin ja Zhu Den lavastamisessa puolueen vihollisiksi. Heinäkuussa 1967 Xie ja Wang Li joutuivat niin sanotun Wuhanin välikohtauksen yhteydessä hetkeksi maltillista linjaa kannattaneen kenraali Chen Zaidaon vangitsemiksi ollessaan Wuhanissa tukemassa Maon käskystä radikaalimpia punakaarteja. Vangitsemista väitettiin vallankaappausyritykseksi, ja sen seurauksena radikaalit kaartit syöksivät Kiinan joksikin aikaa entistä syvempään sekasortoon.

Maaliskuussa 1971 Xiestä tuli muiden tehtäviensä ohella Pekingin ensimmäinen sihteeri, mutta hän kuoli vuotta myöhemmin. Hänet yhdistettiin kuolemansa jälkeen niin sanottuun neljän koplaan, ja hänet julistettiin lokakuussa 1980 postuumisti erotetuksi kommunistisesta puolueesta samassa yhteydessä Kang Shengin kanssa.

## Lähteet
Kempeleen koululaitoksen historia 1882–1982

**Kempeleen koululaitoksen historia 1882–1982** on vuonna 1983 julkaistu Mauno Hiltusen kirjoittama ja Kempeleen kunnan kustama kirja.

Kirja käsittelee Kempeleen kunnan koululaitoksen historiaa 1880-luvun alusta 1980-luvun alkuun. Hiltusen mukaan hänen saatuaan vuonna 1982 kirjoittamansa kirjan *[[Kempeleen historia (kirja)|Kempeleen historia]]* valmiiksi häntä pyydettiin kirjoittamaan Kempeleen koululaitoksen 100-vuotisesta vaiheista. Kirjan olisi alun perin pitänyt olla jo valmiina lokakuussa 1982, mutta kirjailija ei kerennyt kirjoittamaan sitä määräaikaan mennessä. Kirjailijan saadessa lisäaikaa kirjan tekoon, oli hänellä mahdollisuus laajentaa aihepiiriä merkittävästi, ja tarkastella kunnan kouluvaiheita yksityiskohtaisemmin.

Kirja on jaettu seitsemään päälukuun, jotka noudattavat varsin tiukasti kouluhistorioissa vakiintunutta kaavaa, joka pohjaa jaottelunsa eräiden koululakien käänteen tekevään luonteeseen. Kirjassa käsitellään suppeasti myös kansanopetusta, koulutoimintaa ennen kansakoulua sekä vuoden 1866 tärkeään kansakouluasetukseen ja sen herättämiin kannanottoihin.

## Lähteet
* 

### Viitteet
Falciano del Massico

**Falciano del Massico** (napoliksi/kampaniaksi *Fauciano*) on kunta Italian Campaniassa Casertan maakunnassa. Kunnassa on noin 3&nbsp;600 asukasta ja se sijaitsee noin 50 kilometriä luoteeseen Napolista sekä noin 35 kilometriä luoteeseen Casertasta. Kunnassa sijaitsee luonnonsuojelualue vulkaanista alkuperää olevalla Falciano-järvellä.

## Politiikka
Maaliskuusta 2012 lähtien Falciano del Massicossa kuoleminen on ollut laitonta. Syynä on kunnan hautausmaan täyttyminen niin, että vainajat on vietävä haudattaviksi läheiseen Mondragonen kaupunkiin. Mondragone on pitkäaikaisessa riidassa Falciano del Massicon kanssa, minkä vuoksi hautausmaksut ovat siellä huomattavasti korkeampia. Suurin osa Falciano del Massicon asukkaista on eläkeikäisiä, ja pormestari on pyytänyt heitä ​​tekemään kaikkensa, jotta he eivät kuolisi ennen kuin kunnalle saadaan uusi hautausmaa. Saman kuukauden loppuun mennessä jo kaksi vanhempaa asukasta oli "uhmannut" uutta lakia.

## Lähteet
Kristian Alfred Grahn

**Kristian (Christian) Alfred Grahn** (10. joulukuuta 1835 Hauho – 26. tammikuuta 1891 Heinola) oli suomalainen juristi ja valtiopäivämies, joka toimi Heinolan pormestarina. 

Grahnin vanhemmat olivat varapastori Fredrik August Grahn ja Flora Teresia Waldén ja puoliso vuodesta 1865 Flora Lovisa Viktoria Waldens. Grahn suoritti tuomarintutkinnon 1862 ja sai varatuomarin arvon 1864, jolloin hän myös suoritti kameraalitutkinnon. Hän toimi Heinolan pormestarina vuodesta 1866. Grahn edusti Heinolaa porvarissäädyssä valtiopäivillä 1872.  

## Lähteet
Fredrik Edvard Grönroos

**Fredrik Edvard Grönroos** (27. syyskuuta 1849 Kristiinankaupunki – 12. marraskuuta 1920 Vaasa) oli suomalainen tuomari ja valtiopäivämies. 

Grönroosin vanhemmat olivat kauppias Frans Fredrik Grönroos ja Margareta Elisabet Kanniainen ja puoliso vuodesta 1879 Augusta Katarina Malmström. Grönroos tuli ylioppilaaksi 1868 ja suoritti tuomarintutkinnon 1872 ja kameraalitutkinnon 1873. Varatuomarin arvon hän sai 1876. Hän työskenteli Vaasan hovioikeudessa vuodesta 1878, jossa hän tuli notaariksi 1888. Saloisten tuomiokunnan tuomari Grönroos oli 1890–1913 ja Ilmajoen vuodesta 1913. Raahen kaupunginvaltuuston jäsen Grönroos oli yksitoista vuotta ja toimi valtuuston puheenjohtajana 1894–1896. Hän edusti Raahea porvarissäädyssä valtiopäivillä 1897.  

## Lähteet
Tibor Komáromi

**Tibor Komáromi** (s. 5. elokuuta 1964 Budapest) on unkarilainen kreikkalais-roomalaisen painin olympiamitalisti sekä maailman- ja Euroopan-mestari. Hän edusti Ferencvárosi TC -seuraa. Häntä valmensi Janos Szanyi.

Komáromi saavutti Soulin olympialaisissa 1988 hopeaa 82&nbsp;kg:n painoluokassa. Loppuottelussa hän hävisi Neuvostoliittoa edustaneelle Mihail Mamiašvilille pistein 1–10. Barcelonan olympialaisissa 1992 hän sijoittui 90&nbsp;kg:n sarjassa 11:nneksi.

Komáromi voitti kolme maailmanmestaruutta 82&nbsp;kg:n painoluokassa: Budapestissa 1986, Clermont-Ferrandissa 1987 ja Martignyssa 1989. EM-kilpailuissa hän saavutti 82-kiloisissa kultaa Pireuksessa 1986, 
hopeaa Leipzigissa 1985 ja Kolbotnissa 1988 sekä pronssia  Tampereella 1987. Lisäksi hän oli neljäs Oulussa 1989. 90&nbsp;kg:n sarjassa hän sai EM-pronssia Poznańissa 1990, Aschaffenburgissa 1991 ja Kööpenhaminassa 1992.

Komáromi saavutti nuorten MM-hopeaa 74&nbsp;kg:n painoluokassa 1983 ja voitti nuorten Euroopan-mestaruuden 82-kiloisissa 1984.

## Lähteet
Liebherr LTM 1500-8.1

**Liebherr LTM 1500-8.1** on Liebherrin valmistama kahdeksanakselinen ajoneuvonosturi. Se esiteltiin vuonna 1998 ja se korvataan Liebherr LTM 1650-8.1:llä vuodesta 2020 alkaen.

LTM 1500-8.1:ssä on maksimissaan 84&nbsp;m:n korkeuteen ylettävä seitsemänosainen teleskooppivarsi, ja siihen voi asentaa 91&nbsp;m:n nostopuomin, jonka avulla tavaroita voi nostaa 145&nbsp;m:n korkeudelle. Nosturilla voi ajaa myös maastossa.

## Lähteet

*

## Aiheesta muualla
Death Angelin diskografia

Tämä on **[[Death Angel|Death Angelin]]** diskografia.

## Studioalbumit
* 
* 
* 
* 
* 
* 
* 
* 
* 

## Kokoelma-albumit
* 
* 

## Livealbumit
* 
* 

## EP:t
* 

## Singlet
* "Bored" (1988)
* "Seemingly Endless Time" (1990)
* "A Room with a View" (1990)
* "Thrown to the Wolves" (2004)
* "Dethroned" (2008)
* "Sonic Beatdown" (2008)
* "Truce" (2010)

## Demot
* 
* 

## Musiikkivideot
* Voracious Souls (1987)
* Bored (1988)
* Seeingly Endless Time (1990)
* A Room with a View (1990)
* Thicker Than Blood (2004)
* Dethroned (2008)
* Truce (2010)
* River of Rapture (2011)
* Left for Dead (2014)
* The Dream Calls for Blood (2014)
* Hatred United / United Hate (2016)
* Lost (2016)
* Breakaway (lyric video) (2017)
Talletustodistus

**Talletustodistus** on arvopaperi, joka vastaa tiettyä määrää jotakin muunmaalaista osaketta.

*American Depositary Receipt* (lyh. ADR) on yhdysvaltalainen talletustodistus. Yhdysvaltalaisissa pörsseissä käydään kauppaa ulkomaisten yhtiöiden osakkeilla ADR-muodossa. Esimerkiksi yhtä Nokian osaketta vastaava ADR-todistus on listattuna New Yorkin pörssissä. 

Vastaavia järjestelyjä on myös muissa maissa. Suomessa Arvopaperikeskus otti 1999 käyttöön FDR-talletustodistukset (*Finnish Depositary Receipt*) ulkomaisten yhtiöiden listaamiseksi Helsingin pörssiin.

## Lähteet
Pirttimäki (Puumala)

**Pirttimäki** on kylä Puumalan kunnassa Etelä-Savossa. Pirttimäki sijaitsee Puumalan kirkonkylästä noin 10 kilometriä pohjoiseen. Pirttimäelle kääntyy sivutie Juvalle menevältä seututieltä 434. Kylä on korkean mäen päällä.

Pirttimäellä on käytöstä poistettuna oleva 1930-luvulla rakennettu Pirttimäen kunnalliskoti. Kunnalliskodilla on toiminut sen lakkauttamisen jälkeen aina 2000-luvun alkuun perhekoti. Nykyään kunnalliskoti on yksityisomistuksena ja on ollut tyhjillään aina perhekodin lopettamisesta saakka. Rakennus on päässyt erittäin huonoon kuntoon.

Pirttimäeltä avautuu hieno näkymä Saimaan Haapaselälle. Pirttimäen alue on raivattu pelloiksi suurilta osin. Pirttimäki on ollut mukana Etelä-Savon maakunnan parhaimmat maisemat listauksessa.

## Pirttimäen taistelu
Pirttimäellä käytiin vuosina 1788–1790 olleen Kustaan sodan taistelu vuonna 1790. Venäläiset olivat valloittaneet Puumalan kirkonkylän elokuussa 1789 ja suomalaiset olivat vetäytyneet Pirttimäen alueelle. Seuraava talvi ja kevättalvi sujuivat sopuisasti Puumalan alueella aina toukokuuhun asti. Toukokuussa 1790 venäläiset tekivät yllätyshyökkäyksen kirkonkylästä Pirttimäelle. Venäläiset hyökkäsivät kolmessa kolonnassa. Yksi kolonna tuli Juvan tietä pitkin, toinen Pirttimäen itäpuolelta ja kolmas Torikonjärveä pitkin. Venäläiset saivat yllätettyä suomalaiset täysin. Hyökkäys alkoi 5. toukokuuta kello kahdelta yöllä. Vähän lähempänä kirkonkylää Kontilanhovin tilalla majaillut ruotsalainen sotakapteeni ei ollut huomannut venäläisiä eikä täten tehnyt hälytystä. Yllätyshyökkäyksen kohteeksi joutuneet suomalaiset saivat kuin saivatkin kasattua nopeasti 900-päisen joukkonsa ja torjuivat hyökkäyksen kuulilla sekä bajoneteillä eli aseen piippuun kiinnitetyillä pistimillä. Kun kello tuli kolme yöllä, avuksi saatiin 50 sotilasta Keriniemen kylästä ja muutaman tunnin päästä 104 sotilasta Harmaalasta. Aamukuudelta venäläiset luovuttivat ja suomalaiset ajoivat heidät pois aina Miettulan sahalle asti. Pirttimäen taistelu on Puumalan alueen suurin Kustaan sodan aikainen taistelu ja siinä kuoli noin 140 suomalaista. Pirttimäen eteläpuolella on jäljellä vielä taistelun aikaisia tykkiasemia.

## Lähteet

## Aiheesta muualla
* Pirttimäen taistelu v. 1790, Hakkapeliitta, 13.05.1930, nro 20, s. 20, Kansalliskirjaston digitaaliset aineistot
Aleksanteri Gummerus

**Aleksanteri (Aleksander) Gummerus** (13. syyskuuta 1845 Kokkola – 7. maaliskuuta 1915 Pihtipudas) oli suomalainen pappi ja valtiopäivämies. 

Aleksanteri Gummeruksen vanhemmat olivat rovasti Aleksander Jakob Gummerus  ja Emilia Sofia Nordling ja puoliso vuodesta 1870 Alma Maria Nordlund (k. 1931). Professori, piispa Jaakko Gummerus oli heidän poikansa, samoin kuin professorit Lauri ”Tahko” Pihkala ja Rurik Pihkala sekä piirieläinlääkäri Kaarlo Gummerus ja insinööri Alarik Gummerus. Senaattori, tuomari Valentin Gummerus sekä rovasti, valtiopäivämies Julius Immanuel Gummerus ja kirjankustantaja Karl Jacob Gummerus olivat Aleksanteri Gummeruksen veljiä.

Aleksanteri Gummerus tuli ylioppilaaksi 1866. Hän suoritti teologian erotutkinnon ja hänet vihittiin papiksi 1869. Pastoraalitutkinnon hän suoritti 1875. Gummerus oli ensin Säämingin kirkkoherran apulainen ja vuodesta 1873 Rantsilan kappalainen. Varapastorin arvon vuonna 1878 saanut Gummerus tuli Pihtiputaan kirkkoherraksi toukokuussa 1879, rovastin arvon hän sai 1898. Gummerus oli pappissäädyn edustaja valtiopäivillä vuonna 1885. 

## Lähteet
The Song of the Stolen Roses

__NOTOC__
**The Song of the Stolen Roses** on The Aviators -yhtyeen mini-LP, joka julkaistiin vuonna 1982. 

## Kappaleet

#
#
#
#

### B-puoli
#
#
#
#

## Kokoonpano
* Kyösti Lounasvuori – laulu
* Tuomas Heikkinen – kitara, taustalaulu
* Jali Tuhkunen – basso, taustalaulu
* Olli Ranttila – rummut, taustalaulu         

## Lähteet
* ''The Song of the Stolen Roses'' discogs.com -sivustolla
Friedrich Umlauft

**Friedrich Umlauft** (1844 Wien, Itävalta – 1923 Wien, Itävalta) oli itävaltalainen maantieteilijä, kartografi ja Wienin akatemian maantieteen professori sekä  maantieteellisistä aiheista kirjoittanut kirjailija. Hän julkaisi muun muassa teokset *Die österreich-ungarische Monarchie* (1876), *Die Alpen, Handbuch der gesamten Alpenkunde* (1887), *Das Luftmeer, Grundzüge der Meteorologie und Klimatologie* (1891). Hän toimitti kokoomateoksen *Die Länder Österreich-Ungarns in Wort und Bild* (1880–1889), johon hän itse kirjoitti osuuden *Das Erzherzogtum Österreich unter der Enns*. Hän julkaisi vuodesta 1882 alkaen pitkään aikakauskirjaa *Deutsche Rundschau für Geographie und Statistik* ja vuodesta 1894 maantieteellis-tilastollista vuosikirjaa *Hartlebens kleines statistisches Taschenbuch über alle Länder der Erde*.

## Lähteet
Luettelo vuonna 1923 kuolleista henkilöistä

## Tammikuu
* 6. tammikuuta – Nephi Anderson, yhdysvaltalainen kirjailija (s. 1865)

## Helmikuu
* 6. helmikuuta – Edward Emerson Barnard, yhdysvaltalainen tähtitieteilijä (s. 1857)

## Maaliskuu
* 2. maaliskuuta – Mikael Strukel, suomalainen insinööri, tieteellinen kirjailija ja professori (s. 1851)
* 5. maaliskuuta – Antal Váradi, unkarilainen kirjailija (s. 1854)
* 10. maaliskuuta – Anshelm Nordman, suomalainen virka- ja valtiopäivämies ja valtioneuvos (s. 1844)
* 13. maaliskuuta – Erik Alopaeus, suomalainen poliitikko, kansanedustaja (Nuorsuomalainen puolue) ja ensimmäinen eduskunnan oikeusasiamies 1920 (s. 1883)
* 22. maaliskuuta – Nikolai Tagantsev, venäläinen oikeustieteilijä ja valtiomies (s. 1843)

## Huhtikuu
* 11. huhtikuuta – Wäinö Wiljamaa, suomalainen näyttelijä ja teatterinjohtaja (s. 1874)

## Kesäkuu
* 2. kesäkuuta – Saara Malinen, suomalainen evankelisen herätysliikkeen saarnaaja (s. 1861)
* 9. kesäkuuta – Takeo Arishima, japanilainen kirjailija (s. 1878)
* 15. kesäkuuta – Kurt Gustav Wilckens, saksalainen toimittaja, anarkisti, murhaaja ja henkirikoksen uhri (s. 1886)

## Heinäkuu
* 15. heinäkuuta – Semjon Alapin, liettualais-venäläinen shakinpelaaja ja avausteorioitsija (s. 1856)
* 20. heinäkuuta – Juhana Emil Sandelius, suomalainen varatuomari ja valtiopäivämies (s. 1869)

## Elokuu
* 18. elokuuta – Johan Wilhelm Samberg, suomalainen tekniikan alan opettaja, rehtori, yritysjohtaja, valtiopäivämies ja kollegiasessori (s. 1861)
* 23. tai 26. elokuuta – Hertha Ayrton, brittiläinen fyysikko (s. 1854)

## Syyskuu
* 5. syyskuuta – Tuomas Poutiainen, suomalainen maanviljelijä, lautamies ja valtiopäivämies (s. 1850)
* 13. syyskuuta – Theodor Bruun, suomalainen juristi, virka- ja valtiopäivämies, vapaaherra, kollegiasessori, kamariherra ja todellinen valtioneuvos (s. 1859)
* 21. syyskuuta – Fidel Pagés, espanjalainen lääkäri ja sotilashenkilö (s. 1886)

## Lokakuu
* 19. lokakuuta – Lúcio Antunes de Souza, brasilialainen roomalaiskatolinen piispa (s. 1863)
* 26. lokakuuta – Frans Alfrid Aejmelaeus, suomalainen tuomari ja Jyväskylän pormestari 1880–1901 (s. 1847)

## Marraskuu
* 8. marraskuuta – Alfhild Agrell, ruotsalainen kirjailija (s. 1849)
* 10. marraskuuta – Waldemar Aspelin, suomalainen arkkitehti (s. 1854)
* 28. marraskuuta – Ernst Zitelmann, saksalainen oikeustieteilijä ja runoilija (s. 1852)

## Joulukuu
* 26. joulukuuta – Vihtori Heikkilä, suomalainen rakennusmestari (s. 1868)

## Tuntematon päivämäärä
* Friedrich Umlauft, itävaltalainen maantieteilijä, kartografi, tietokirjailija ja professori (s. 1844)

## Katso myös

* 
* Wikiprojekti:Henkilöartikkeleiden syntymä- ja kuolinvuosiluokat
*
Ferenc Kocsis

**Ferenc Kocsis** (s. 8. heinäkuuta 1953 Budapest) on unkarilainen kreikkalais-roomalaisen painin olympiavoittaja, maailman- ja Euroopan-mestari. Hän edusti budapestlaista Ganz-MÁVAG SE -seuraa. Hän on pituudeltaan 173&nbsp;cm.

Kocsis saavutti kaikki arvokisamenestyksensä 74&nbsp;kg:n painoluokassa. Hän voitti olympiakultaa Moskovassa 1980 kukistettuaan ratkaisuottelussa Neuvostoliiton Anatoli Bykovin. Hän voitti maailmanmestaruuden San Diegossa 1979, sai MM-hopeaa Méxicossa 1978 ja pronssia Göteborgissa 1977. Hän voitti Euroopan-mestaruuden Bukarestissa 1979 ja Göteborgissa 1981. Lisäksi hän oli EM-kilpailuissa viides 1976 ja seitsemäs 1984.

## Lähteet
Taifuuni Goni

**Taifuuni Goni** oli voimakas trooppinen hirmumyrsky, joka iski Filippiineille loka-marraskuun vaihteessa vuonna 2020. Se oli yksi mittaushistorian voimakkaimmista maihin osuneista trooppisista hirmumyrskyistä. Myrskyn osuessa Catanduanesin saarelle tuulen nopeus oli puuskissa jopa 87 metriä sekunnissa. Sieltä myrsky jatkoi Filippiinien suurimmalle saarelle Luzonille.

Goni kulki Luzonin poikki, mutta ei osunut pääkaupunki Manilaan täydellä voimallaan.

Myrsky voimistui poikkeuksellisen nopeasti: sen nopeus kasvoi 45&nbsp;m/s:sta 80 metriin sekunnissa 28.–29.10. välisenä yönä. Voimistuminen tapahtui Tyynen­meren länsi­osassa alueella, jossa meri­veden lämpötila oli 30–31 astetta, mikä on pari astetta tavanomaista lämpimämpää.

## Lähteet
Norbert Növényi

**Norbert Növényi** (s. 15. toukokuuta 1957) on unkarilainen kreikkalais-roomalaisen painin olympiavoittaja sekä MM- ja EM-mitalisti. Hän edusti Ferencvárosi Torna Club-Müfémsze- ja Újpesti Dózsa -seuroja. Häntä valmensi isänsä Norbert Növényi.

Növényi voitti 90&nbsp;kg:n painoluokassa olympiakultaa Moskovassa 1980. Hän kukisti hopeaa saaneen Neuvostoliiton Igor Kanyginin pistein 7–6. Barcelonan olympialaisissa 1992 hän oli 100&nbsp;kg:n sarjassa seitsemäs. Hän saavutti MM-kilpailuissa 90&nbsp;kg:n painoluokassa hopeaa San Diegossa 1979 ja pronssia Kiovassa 1983. EM-kilpailuissa hän saavutti 90-kiloisissa hopeaa Bukarestissa 1979 sekä oli neljäs 1983 ja seitsemäs 1981.

## Lähteet
Katagami

**Katagami** () on Japanin kaupunki Honshūn saarella Tōhokun alueella Akitan prefektuurissa. Se sijaitsee Japaninmeren rannikolla prefektuurin länsiosassa. Pohjoisessa kaupunki rajautuu Hachirōgatajärveen. Katagamissa on 32&nbsp;314 asukasta (syyskuussa 2020) ja sen pinta-ala on 97,73 neliökilometriä.

Katagami on kaupunkina suhteellisen nuori: se perustettiin vuonna 2005 liittämällä yhteen Iitagawan, Shōwan ja Tennōn maaseutukaupungit. Alue on luonteeltaan maaseutumainen, ja siellä tuotetaan muun muassa riisiä, koristekukkia, vihanneksia ja hedelmiä, kuten omenapäärynöitä ja viinirypäleitä. Hachirōgatajärvestä kerätään *[[nori]]*-merilevää. Kaupunkiin on sijoittunut myös pienimuotoista teollisuutta, kuten tekstiilien, saken ja soijakastikkeen tuotantoa, ja Akitan kaupungin läheisyyden ansiosta se on kasvanut myös lähiönä.

Katagamin rakennettuun kulttuuriperintöön kuuluu Shinmei-shan šintolaisen pyhäkön Kannon-halli, joka on valittu tärkeäksi kulttuuriomaisuudeksi. Tōko Yasaka-jinjan pyhäkkö tunnetaan vuorostaan *Tōnin-gyōji*-seremoniaperinteestään. Katagamia palvelevat JR Higashi-Nihonin Ōu-päälinja ja Oga-linja.

## Kuvia

Tiedosto:Katagami City Hall 20170708.jpg|Katagamin kaupungintalo
Tiedosto:Platform of Tenno Station.jpg|Tennōn rautatieasema
Tiedosto:Blume Messe Akita 20170805a.jpg|Blume Messe Akita -kukkapuutarha
Tiedosto:Touko yasaka zinzya.jpg|Tōko Yasaka-jinja


## Lähteet

## Aiheesta muualla

* Kaupungin internetsivut
Tuhkasirkku

**Tuhkasirkku** (*Diuca diuca*) on tangaroihin kuuluva lintulaji. Lajia tavataan Etelä-Amerikasta.

## Koko ja ulkonäkö
Tuhkasirkku voi kasvaa 16&ndash;18&nbsp;cm pitkäksi. Sukupuolet muistuttavat pääosin toisiaan ulkonäöltään. Tuhkasirkku on päästään ja selästään harmaa, siivet ja pyrstö ovat tummemmat. Naaras voi olla hieman koirasta rusehtavampi. Lajin kurkku on valkoinen. Tuhkasirkun rinta on harmaa, vatsa vaalkoinen ja alaperä punaruskea.

## Levinneisyys ja elinympäristö
Tuhkasirkun levinneisyys ulottuu Bolivian ja Brasilian eteläosista Argentiinaan. Lajin elinympäristöä ovat ruohomaat ja teiden reunamaat. Lintua tavataan aina 2&nbsp;400 metrin korkeuteen. 

## Lähteet
Nawaf al-Ahmad al-Jabir al-Sabah

**Nawaf al-Ahmad al-Jabir al-Sabah** (, 25. kesäkuuta 1937 Kuwait City, Kuwait – 16. joulukuuta 2023 ) oli Kuwaitin emiiri vuodesta 2020 kuolemaansa 2023 saakka. Nawaf nousi valtaan hänen velipuolensa ja Kuwaitin aikaisemman emiirin Sabah al-Ahmad al-Jabir al-Sabahin kuoltua. Hänen seuraajansa Mishal al-Ahmad al-Jabir al-Sabah on vain 3 vuotta nuorempi eli huomattavasti yli 80-vuotias. Mishal on hoitanut käytännön hallintotehtäviä jo vuodesta 2021 Nawafin terveyshuolien takia. Kuwaitin lakien mukaan emiirin on nimitettävä seuraajansa vuoden kuluessa valtaannoususta. Tätä seurataan nyt tarkasti, sillä al-Sabahin hallitsijasuvun nuorempi sukupolvi odottaa vuoroaan.  

Nawafia pidettiin konnsensushakuisena, vaikka hänen valtakaudellaan hallituksen ja parlamentin välillä oli paljon jännitteitä. Hän pyrki pitämään hyvät välit naapurimaihin, ja lähensi Kuwaitin ja Saudi-Arabian välisiä suhteita.

## Lähteet
Kulttuurien sulatusuuni

**Kulttuurien sulatusuuni** tarkoittaa yhteiskuntaa, joka on muodostunut maahanmuuttajien kulttuurien sulautuessa yhteen. Termiä käytetään yleisimmin Yhdysvaltoihin suuntautuneen siirtolaisuuden yhteydessä tarkoittamaan monenlaisten maahanmuuttajakulttuurien yhteensulautumista, josta on syntynyt kokonaan uusi maailma ja erityinen amerikkalainen kansa.

## Katso myös
*Kulttuurinen mosaiikki

## Lähteet
Länsipuiston talo

**Länsipuiston talo** on Veikko Kallion suunnittelema asuin- ja liikerakennus, joka sijaitsee Tampereella Hämeenpuiston (ent. Läntinen Puistokatu) ja Puuvillatehtaankadun kulmassa. Kuusikerroksinen, pohjoismaista klassismia edustava kivitalo on valmistunut tammikuussa 1928. Se muodostaa näyttävän kokonaisuuden viereisen Laivayhtiön talon kanssa.

Länsipuiston talo on peruskorjattu vuonna 1986. Silloin julkisivuun palautettiin alkuperäinen, kellertävä sävy. Rakennusta ei ole suojeltu, mutta Tampereen kaupungin kaavoitusyksikön mukaan sillä on kaupunkikuvallista arvoa. Talo on osa Hämeenpuiston valtakunnallisesti merkittävää rakennettua kulttuuriympäristöä.

## Tunnettuja asukkaita
Länsipuiston talon asukkaisiin ovat kuuluneet piispat Jaakko Gummerus ja Aleksi Lehtonen. Arkkitehti, akateemikko Juha Leiviskän lapsuudenkoti sijaitsi talon piharakennuksessa. 

## Lähteet
Liebherr LTM 11200-9.1

**Liebherr LTM 11200-9.1** on Liebherrin suurin ajoneuvonosturi. Se on yhdeksänakselinen, ja se soveltuu myös maastossa ajamiseen. Sen teleskooppivarsi ylettää jopa 100 metrin korkeuteen, ja siihen saa jopa 126 metrin pituisen lisävarren. Suurin nostokapasiteetti on 1&nbsp;200 tonnia ja huippunopeus ajettaessa on 75&nbsp;km/h.

## Lähteet

*
Liebherr R 9250

**Liebherr R 9250** on Liebherrin valmistama avolouhoskaivinkone. Sitä valmistetaan kahdenlaisilla moottoreilla, ja siitä on pisto- ja kuokkakaivinkoneversiot. Sen kauhakapasiteetti on noin 15 kuutiometriä.

## Lähteet

*
Salomon Hirvinen

**Salomon Hirvinen** (31. heinäkuuta 1834 Ylihärmä – 2. huhtikuuta 1903 Vöyri) oli suomalainen pappi ja valtiopäivämies. Hirvisellä on kuvattu olevan hyvä lauluääni sekä hyvä saarnamies. Hirvinen tunnustautui raittiuden tiukaksi vaalijaksi.

## Henkilöhistoria
Salomon Hirvisen vanhemmat olivat  maanviljelijä Salomon Eliaksenpoika (Hirvelä) ja Liisa Matintytär (Kurki) ja puoliso vuodesta 1865 Matilda Karolina Fransman. Senaattori, juristi Väinö Vindician Hirvinen oli heidän poikansa.  Hirvinen tuli ylioppilaaksi 1855 ja suoritti teologian erotutkinnon ja vihittiin papiksi 1860. 

## Ura pastorina
Pastoraalitutkinnon hän suoritti 1876. Hirvinen oli ensin  Pohjan kappalaisen viran välisaarnaaja 1860 ja sitten Espoon kappalaisen apulainen vuodesta 1861. Seinäjoen kappalainen hänestä tuli 1864 ja Rauman kappalainen 1867, minkä ohessa hän oli Rauman kaupungin kansakoulujen tarkastaja 1872–1879 ja kaupungin reaalikoulun vt. kollega 1875–1876. Ylistaron kirkkoherra Hirvinen oli vuodesta 1879 ja virkansa ohessa Vaasan ylisen rovastikunnan kansakoulujen piiritarkastaja 1881–1882. Vöyrin kirkkoherra Hirvinen oli vuodesta 1892. Hän toimi myös lääninrovastina 1885–1893 ja vuodesta 1897. Hirvinen oli pappissäädyn edustaja valtiopäivillä 1882.

#### Seinäjoen kappalainen (1864–1867)
Hirvinen valittiin kesäkuussa 1864 Seinäjoen seurakunnan kappalaiseksi ja oli toimensa ensimmäinen viranhaltija. Hirvisen kaudella Seinäjoen kirkko kunnostettiin ja kappalaisen virkatalo valmistui asuinkelpoiseksi. Seurakunnan hengellisen elämän ohella Hirvinen paneutui Seinäjoen ja Ilmajoen yhteiskunnallisiin ongelmiin. Hirvinen suosi Ilmajoen seurakuntalaisia pitämään kylissään rukouksia ja hartaushetkiä ja oli siten kotihartautta suosivaa esimiestään, Kaarle Forsmania, vastaan. Hirvinen oli raittiuden tiukka vaalija ja ohjasi seurakuntalaisiaan käytännöllisiin päätöksiin.

Hirvinen oli myös Seinäjoen kaupunginkirjaston perustajia.

## Julkaisuja
* *Saarnoja kotihartauden tarpeeksi: 1 vihko*, 1870
* *Leskiavun jako Waasan lääniin kuuluvassa viidessä provastikunnassa Turun arkkihiippakuntaa kirkollisvuonna 1888*, 1889

## Lähteet
* 

### Viitteet
Vaasan Tupakkatehdas

**Vaasan tupakkatehdas** oli Vaasassa toiminut tupakkatehdas. Sen toimitusjohtaja oli 1910-luvulla C. J. Finnilä. Tehdas sai alkunsa veljesten Jacob, Carl ja Aleksander Finnilän 1861 perustamasta tupakkatehtaasta Vaasan uusi tupakkatehdas, jossa  valmistettiin kartuusi- ja pötkytupakkaa ja joka siirtyi 1908 Vaasan tupakkatehdas o.-y:lle. Tällöin entiset tuotantoalat lopetettiin, ja tehdas erikoistui savukkeiden valmistukseen. Osakepääoma oli aluksi 200&nbsp;000 markkaa, jaettuna 500 markan osakkeisiin. Yhtiöjärjestys vahvistettiin toukokuussa 1908. 1910-luvun loppupuolella osakepääoma oli 250&nbsp;000 mk, tuotantomäärä oli noin 250&nbsp;000 savuketta päivässä.

Raatimies Lars Böök sai 1722 privilegion tupakkatehtaan toiminnalle, ja perusti tehtaan 1723

## Lähteet

## Kirjallisuutta
* Lahtinen, Rauno. *Savun lumo. Tupakan kulttuurihistoria.* Jyväskylä: Atena Kustannus 2007 .
Berndt Emil Hollmérus

**Berndt Emil Hollmérus** (11. syyskuuta 1840 Porvoon maalaiskunta – 20. elokuuta 1903 Porvoon maalaiskunta) oli suomalainen tilanomistaja, opettaja, pankinjohtaja ja moninkertainen valtiopäivämies.

Hollméruksen vanhemmat olivat tilanomistaja Berndt Hollmérus ja Margareta Sofia Waenerberg ja puolisot vuodesta 1871 Johanna Carlstedt (k. 1874) ja vuodesta 1875 tämän sisar Matilda Carlstedt.  Hollmérus tuli ylioppilaaksi Porvoossa ja toimi Porvoon maalaiskunnassa opettajana 1862–1871 ja sitten tilanomistajana. Säästöpankin johtaja Porvoossa hän oli vuodesta 1863. Hän oli talonpoikaissäädyssä Porvoon tuomiokunnan edustaja valtiopäivillä  1877–1878,  1882, 1885 ja 1891. Valtiopäivillä hän oli useiden eri valiokuntien jäsen ja esiintyi säädyssään runsaasti. Hollmérus sai kunnallisneuvoksen arvon.

## Lähteet
Žohov

**Žohov** on saari Venäjällä. Se kuuluu De Longin saariryhmään. Žohovin löysi  Boris Vilkitskin retkikunta vuosina 1913 ja 1914. Saari on alankoa. Saarella ei nykyisin asu ketään. 

Arkeologisissa kaivauksissa on löytynyt jäänteitä 25-30 asukkaan yhteistöstä noin 9300-8600 vuotta sitten.

Saarelta on löydetty koirien luita metsästäjä-keräilijäkulttuurin ajalta. Niiden arvellaan osoittavan, että asukkaat kasvattivat koiria vetojuhdiksi.

## Lähteet
Susanne Rosenqvist

**Anneli Susanne Christina Rosenqvist** (s. 26. marraskuuta 1967 Landskrona) on ruotsalainen meloja, joka kilpaili ratamelonnassa ja maratonmelonnassa. Hän on pituudeltaan 170-senttimetrinen ja painaa 65 kilogrammaa.

Rosenqvist voitti ensimmäisen ratamelonnan arvokilpailumitalinsa Pariisin MM-kilpailuissa 1991, joissa hän saavutti hopeaa 5&nbsp;000 metrin kajakkikaksikossa. Barcelonan kesäolympialaisissa 1992 Rosenqvist edusti 500 metrin kajakkinelosessa Ruotsin joukkuetta, joka saavutti pronssia jättäen neljänneksi Romanian joukkueen. Ruotsin olympiapronssia voittaneeseen joukkueeseen kuuluivat Rosenqvistin lisäksi Anna Olsson, Maria Haglund ja Agneta Andersson. Kööpenhaminan MM-kilpailuissa 1993 Rosenqvist saavutti hopeaa 500 metrin kajakkinelosessa. Méxicossa 1994 hän voitti MM-pronssia 500 metrin kajakkinelosessa ja Duisburgissa 1995 kaksi MM-pronssimitalia 500 metrin kajakkikaksikossa ja 200 metrin kajakkinelosessa.

Atlantan kesäolympialaisissa 1996 Rosenqvist kuului Ruotsin pronssia voittaneeseen joukkueeseen 500 metrin kajakkinelosessa. Joukkueeseen kuuluivat hänen lisäkseen Agneta Andersson, Ingela Ericsson ja Anna Olsson. Dartmouthin MM-kilpailuissa 1997 Rosenqvist saavutti pronssia 200 metrin kajakkinelosessa. Mitali jäi hänen viimeisekseen ratamelonnassa.

Rosenqvist saavutti urallaan kaksi maratonmelonnan maailmanmestaruutta vuosina 1996 Vaxholmissa ja 1998 Kapkaupungissa. Lisäksi hän voitti MM-pronssia Győrissa 1999.

## Lähteet